સુરેન્દ્રનગર શહેરમાં ગેસની પાઈનલાઈન આડેધડ પાથરી દેવામાં આવી છે. સુરેન્દ્રનગર નગરપાલિકામાં હાલ ભૂગર્ભ ગટર અને પાણીની પાઈનનું કામકાજ ચાલી રહ્યું છે. જે અંતર્ગત રતનપર, જોરાવરનગર, દૂધરેજ, ૮૦ ફૂટ રોડ, સુરેન્દ્રનગરમાં રસ્તાઓ પર ખોદકામ થઈ રહ્યું છે. આ ખોદકામમાં અનેકવાર પાણીની પાઈપલાઈન કે ગેસની પાઈપલાઈન લીકેજ થતા શહેરીજનોને ભારે મુશ્કેલી પડી રહી છે ત્યારે સુરેન્દ્રનગરના રતનપર વિસ્તારના નવા સ્વામીનારાયણ મંદિર પાસે ખોદકામ દરમિયાન સાંજે ગેસની લાઇન લીક થતા દોડધામ મચી હતી.